АҞӘА, рашәара 2 - Sputnik. Аԥшьаша, рашәара 3 азы Аҟәа ахәҭак ӡыда иаанхоит ҳәа аанацҳауеит Аҟәа ахадара Facebook аҟынтә.
Аӡоужьра аиԥҟьара мзызс иамоуп Кәыдрытәи амҩаду аҿы 300 миллиметра зыҭбаара ыҟоу аӡымҩангага аремонт ахьазыруа. Уи иахҟьаны асааҭ 00:00 - 18:00 рзы: Кәыдрытәи амҩаду, Ақырҭаа имҩа, Турбаза, Комсомолтәи амҩаду, аишьцәа Занҭариаа рымҩақәа рҿы аӡы ҟалом.
"Аӡыканал" абри азы аҭамзаара шьҭанаҵоит.